Hippodromen i Moskva

Hippodromen i Moskva (russisk: Центральный Московский ипподром, Tsentralnyj Moskovskij Ippodrom) er en av Russlands største arenaer for hestesport. Hippodromen brukes både til travsport og til galopp, og har en historie som strekker seg tilbake til 1834. Hippodromen er også et senter for forskning og hesteoppdrett.

Hippodromen ligger nordvest for Moskva sentrum i Begovaja-gaten, ikke langt fra metrostasjonen Begovaja. Det er løp på hippodromen hver helg og på onsdagskveldene.

Hippodromen ble i utgangspunktet brukt til travløp, men etter at jernbanelinjen vestover ble utvidet i 1930 måtte den gamle galoppbanen (som lå like i nærheten) vike plass. Galopp- og travløpene ble derfor samlokalisert på hippodromen. 

Sommeren 1950 ble hovedtribunen ødelagt i en brann. Den ble gjenoppbygget i perioden 1951-55 i sosialistisk klassisisme etter tegninger av arkitekten Ivan Zjoltovskij.

 Eksterne lenker 

  Hippodromens nettsted
  «A Day at the Races» på businessreview.ru

Kategori:Travbaner
Kategori:Sport i Moskva
Kategori:Byggverk i Moskva
Kategori:Idrettsanlegg i Russland
Kategori:Byggverk fullført i 1834
Kategori:Byggverk fullført i 1955